《送杨晨当时赴夔漕》
宋代·吕本中

杨侯从旧名籍籍，吴中一见如旧识。怜我衰颓病已侵，怪我辛勤百无益。

今君遽作巴蜀行，江头宿昔春水生。路经三峡不艰阻，遍与疲民问疾苦。

随身长剑莫轻舞，试伐蛟鼍斩豺虎。此来人士众如雨，得君此行慰羁旅。

君但垂情一笑许，胜使区区入州府。百城因之遂安堵，亦胜无事闲坐否。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。